NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2017-06-16):
Áno, otváram všeobecnú rozpravu. Písomne sa prihlásila pani poslankyňa Natália Grausová. Nech sa páči.
J. Senko, poslanec: (2008-09-23):
Ja by som sa vás len chcel opýtať, že mohli by ste nám povedať, ako fungovali rady STV a Slovenského rozhlasu za vášho vládnutia, v akom počte tam boli rozdelené počty medzi opozíciou a koalíciou. Neviem, čo to tu stále dokola hovoríte, neustále nás len napádate a stále si myslíte, ako keby ste len vy opozícia a SDKÚ boli garanciou demokracie. Ja si myslím, že občania si to vôbec nemyslia. Myslia si možno pravý opak, ako to tu vy prezentujete. A ešte by som sa vás rád na niečo opýtal. Ako ste sa vy demokraticky, politicky vyrovnali s nepohodlnými redaktormi v STV a ponižovali ste ich na 28. poschodí? To bola aká sloboda? To bola aká demokracia? Ako sa s týmto problémom vy dokážete vyrovnať v tejto vami vtedy v tom období riadenej demokratickej a verejnoprávnej inštitúcii. Odpovedzte nám na to.
P. Hrušovský, predseda NR SR: (2005-02-08):
J. Miklušičák, poslanec: Súhlasím, chcel som stiahnuť tieto návrhy, keďže sú irelevantné, keďže prešiel pozmeňujúci návrh, ktorý pustil celú piatu hlavu.
Šuca, Peter, poslanec NR SR (2015-11-12):
Ďakujem pekne, pán predseda. O bode 5 hlasovať samostatne a tento bod neschváliť.
P. Hrušovský, predseda NR SR: (2005-12-14):
L. Vaškovič, generálny riaditeľ Exportno-importnej banky SR: Ďakujem pekne. Podpora exportu 74 mld. bude vykonávaná v dvoch oblastiach v súlade so zákonom Eximbanky, v bankových činnostiach podporíme export v objeme 52 mld. korún, poisťovacími činnosťami v objeme 22 mld. korún. Čo sa týka bilančnej sumy, tá dosiahne v roku 2006 – 7,255 mld. korún a bude to navýšenie asi o 25 miliónov voči rozpočtu v roku 2005. Čo sa týka fondov, budeme naďalej hospodáriť s fondmi, ktoré nám boli zverené a ktoré boli vytvorené vlastnou činnosťou. Nepredpokladajú sa žiadne prostriedky zo štátneho rozpočtu. V hospodárskom výsledku, ktorý sa plánuje vo výške 35,6 mil. korún, sa odráža to, že pracujeme tak, aby sme maximálne podporili export a naša základná sadzba napríklad v súčasnosti je 1,8 %, čiže nie je cieľom dosiahnutia maximálneho hospodárskeho výsledku. To je v stručnosti všetko. Dúfam, že návrh bude podporený. Ďakujem pekne.
Laššáková, Jana, podpredsedníčka NR SR (2014-05-29):
Ďakujem pekne, pán podpredseda vlády. Otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky (tlač 947). Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 947 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram rozpravu. Do rozpravy sa prihlásili páni poslanci Ivan Štefanec, pán poslanec Mikuláš Huba a pán poslanec Alojz Hlina. Nech sa páči, pán poslanec Ivan Štefanec.
Matovič, Igor, poslanec NR SR (2014-04-02):
Kolegyňa Vaľová, o tom, na koľkých stoličkách sedíte, nechcem o tom debatovať, však to si môžeme mimo, ale beriem vás za slovo, doneste, to znamená ale, dajte nám priestor medzi prvým a druhým čítaním. Skúste preukázať dobrú vôľu, posuňte ten návrh do druhého čítania a zabite ho, keď uznáte za vhodné, keď nedonesieme vám niečo, tak ho zabite v druhom čítaní. Ale keď považujete za dôležité riešiť problém chudobných ľudí, ktorých zdierajú, podľa mňa, kvázi podnikatelia, lebo ja nedokážem povedať takému človeku, že je podnikateľ, ktorý žije z chudoby a zo závislosti nejakých druhých ľudí a vlastne z nešťastia niekoho iného, tak keď vám na tomto riešení problému záleží, posuňte návrh do druhého čítania a verím, že cesta sa nájde. Myslím si, že dokážete mať vplyv, ste bola, myslím, že štátna tajomníčka na Ministerstve práce, sociálnych vecí, takže mali by ste mať v týchto otázkach vplyv na, vo vašom klube poslaneckom, takže dúfam, že urobíte trošičku prácu v prospech chudobných a závislých ľudí. Na vašom klube, myslím.
Blanár, Juraj, podpredseda NR SR (2023-03-30):
Podľa vyjadrenia pána predsedu Národnej rady, ktorý je po mojej ľavici, zajtra ukončíme rokovanie Národnej rady po ukončení hlasovania o 11.00 hod., pretože nemá zmysel, už nebude o čom rokovať, keďže všetky zákony budú pri hlasovaní presunuté na ďalšiu schôdzu. Aj pre ostatných, aby ste sa vedeli zariadiť. Ďakujem, dvojminútová prestávka, pani poslankyne, páni poslanci, a budeme pokračovať v rokovaní. (Prestávka.)
Žiga, Peter, podpredseda NR SR (2023-12-19):
Dobré ráno, kolegyne, kolegovia, z dôvodu rokovania finančného výboru posúvam začiatok rokovania na 9.15 h, o pätnásť minút. Ďakujem pekne. (Prestávka.)
Fecko, Martin, poslanec NR SR (2018-12-03):
Ďakujem pekne, pán navrhovateľ, že ste mi odpovedali. Som rád, že v každom jednotlivom prípade sa bude teda uvažovať s tým verejným záujmom. Len viete, aká je polemika, že ten verejný záujem sa delí, je to pre záujmy občanov, obce, v ktorom to ide, mesta, kraja, okresu alebo štátu. Takže toto by som tam chcel, pretože tam je ten kameň úrazu, kde prakticky, keď sa postaví obec voči nejakému tomuto, tým geologickým vrtom alebo prieskumným týmto, oni povedia, však čo vy tu, veď je to záujem i vás občanov. Takže ja viem, že ani právnici nemajú možnože na to jednotný názor, že akým spôsobom, ale keď budú pristupovať individuálne, samozrejme, beriem to. Len mne chýba, by som povedal, tá latka preklopenia, kedy ten verejný záujem už je a kedy neni. A ja viem, že to je veľmi ťažko na to zodpovedať. Áno, beriem. Možnože aj to by mala byť legislatívna nejaká iniciatíva, aby sme si určili, že toto sa už nemôže, lebo to je verejný záujem a tam už nemáme o ničom debatovať, či je tu vás 5-tisíc alebo 5 miliónov, viete, ako v proteste. Ale hovorím, že toto mi stále chýba. A už, žiaľ, už osem rokov som tu a stále nejak to nevieme dopracovať do toho, že verejný záujem občanov, aby to pochopili, lebo o tom to je, aby sme prakticky tie verejné záležitosti, ktoré sú vo verejnom záujme nás všetkých 5 a pol milióna občanov Slovenska, aby boli nad. Možnože aj to vlastnícke právo a to nútené obmedzenie, ktoré tam musí byť, lebo to ide. A tu by som apeloval, aby sme sa aj nad tým zamysleli, hlavne naši právnici a ďalší. Ďakujem pekne.
Kuriak, Milan, poslanec NR SR (2022-11-08):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, ústavnoprávnemu výboru, Výboru Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky.
Bobík, Jozef, poslanec NR SR (2015-06-24):
Pán predseda, chcem povedať, že chcel som hlasovať za, ale zariadenie nebolo funkčné a od rána sa mi to opakovalo viackrát, takže navrhujem, aby niekto v čase, keď bude kľud, skontroloval.
Grendel, Gábor, podpredseda NR SR (2022-12-02):
Jedna faktická poznámka na vystúpenie pána poslanca Beluského. Pani poslankyňa Sulanová, nech sa páči.
Štefanec, Ivan, poslanec NR SR (2014-01-28):
Ďakujem pekne, pán predseda. Pán predseda, navrhujem, aby minister financií predložil do 30 dní do Národnej rady správu o dopade nových daní, tzv. daňových licencií, ktoré zavádzajú v skutočnosti dane zo straty. Odôvodňujem to absenciou pripomienkového konania a patričnej analýzy pri schvaľovaní nových daní na sklonku uplynulého roka. Táto nezmyselná daň zo straty najviac škodí malým podnikateľom, o čom svedčia aj ich mnohé reakcie v príslušnej elektronickej petícii za zrušenie tejto dane. Ďakujem.
Hrnčiar, Andrej, podpredseda NR SR (2017-12-13):
Pán poslanec Poliačik. (Ruch v sále.) Pán poslanec Poliačik.
Tóth, Tibor, poslanec NR SR (2010-07-09):
Sľubujem. (Potlesk.)
P. Hrušovský, podpredseda NR SR: (2001-09-04):
(Hlasovanie.) Prezentovalo sa 98 poslancov, za návrh hlasovalo 98 poslancov. Konštatujem, že návrh sme schválili. Budeme hlasovať o ďalšej pripomienke, ktorá je k čl. 1 bodu 10 § 6 ods. 6 druhej vety, ako ju uviedol pán spoločný spravodajca. Gestorský výbor túto pripomienku pána prezidenta neodporúča schváliť. Prezentujme sa a hlasujme. (Hlasovanie.) Prítomných je 96 poslancov, za 11, proti 49, zdržalo sa 33, nehlasovali 3. Túto pripomienku pána prezidenta sme neschválili. Pán spoločný spravodajca, sú ďalšie pripomienky?
Šuca, Peter, poslanec NR SR (2019-09-25):
Ďakujem pekne za slovo. Vážený pán predsedajúci, dajte, prosím, hlasovať o predmetnom návrhu uznesenia.
Hatráková, Katarína, poslankyňa NR SR (2022-05-19):
Ďakujem, pán predsedajúci. Dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
V. Novotný, poslanec: (2007-06-19):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona nezakladá nárok na pracovné sily, nepredpokladajú sa finančné dôsledky na štátny rozpočet a nemá vplyv na rozpočet obcí a vyšších územných celkov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 309 z 11. mája a podľa § 73 rokovacieho poriadku Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona Ústavnoprávny výbor NR SR prerokoval do 6. septembra 2007 a gestorský výbor do 7. septembra 2007. Vážený pán predseda, skončil som, prosím, otvorte rozpravu v prvom čítaní.
Zajac, Pavol, poslanec NR SR (2014-07-03):
Vážená pani predsedajúca, dámy a páni, dovoľte mi, aby som interpeloval premiéra vlády Slovenskej republiky, predsedu vlády Slovenskej republiky pána Roberta Fica. V posledných dňoch sa objavili v médiách správy o tom, že v Čechách známy lobista Dalík je vyšetrovaný pre možnú korupciu pri nákupe, pri nákupe obrnených transportérov pre vládu Českej republiky, pandurov, a v tejto kauze je pán Dalík vyšetrovaný a na súde, myslím si, že to bolo predvčerom alebo tohto týždňa, odpovedal, ako táto kauza začala. Budem citovať z toho, čo vyšetrovaný Dalík povedal. Dalík na súde odpovedal sudkyni, na to povedal, napokon však potvrdil, že kauza Pandur sa začala na neoficiálnej schôdzke, kde bol iba on s bývalým premiérom Topolánkom a pán Fico s Výbohom. Podozrivých stretnutí bolo podľa Dalíka viacero. Ďalej povedal: „Na jednej z týchto schôdzok sa pán Výboh opýtal pána premiéra Topolánka, či je v nejakom kontakte s koncernom predávajúcich Pandury,“ opisoval Dalík na súde. Pri tejto debate sa potom Dalík sa spolu s námestníkom ministra obrany Martinom Bartákom zúčastnil na dvoch rokovaniach s Rakúšakmi, s Rakúšanmi v Brne a v Prahe, kde bol opäť aj Výboh. A teraz najpodstatnejšie vyjadrenia lobistu Dalíka a na adresu pána Fica a Výboha je veta, ktorá ma veľmi vyrušila, a preto aj interpelujem pána Roberta Fica. Vyjadrenie pána Dalíka. „Ja som mal z toho pocit, že on ich nejakým spôsobom zastupuje,“ vypovedal Dalík o Výbohovi. To znamená, že pán Výboh na tom stretnutí, na ktorom bol vtedajší premiér Topolánek, lobista Dalík, pán premiér Fico a pán Výboh, pán Dalík mal pocit, že ich nejakým spôsobom zastupuje, tú zbrojársku firmu, ktorá lobovala. Svoju úlohu na rokovaniach charakterizoval tak, že mu išlo o udržiavanie dobrých vzťahov s premiérom Ficom a jeho dôverníkom Výbohom. Neformálne schôdzky v zložení on, Topolánek, Výboh a Fico patrili podľa Dalíka k odvrátenej tvári politiky. Dámy a páni, vyrušilo ma aj to, že pán premiér Robert Fico povedal, že sa s pánom Výbohom pozná už 20 rokov a sú kamaráti, priatelia a neni nič na tom, že sa stretávajú na Morave vo vinárni alebo že boli na koncerte. Áno, to je v poriadku, nemám právo hovoriť o tom, s kým sa pán premiér kamaráti, priatelí už 20 rokov. Ale veľmi ma vyrušuje, keď pri takýchto stretnutiach, kde sa dojednáva, dojednávajú dodávky zbrojárskych materiálov rádovo v niekoľkých desiatkach miliónov eur, sa premiér Robert Fico stretáva s premiérom inej krajiny za účasti lobistov, konkrétne pána Výboha. Preto by som sa rád spýtal pána premiéra, či sú tieto stretnutia oficiálne alebo či sa stretávajú tajne. Ďalej sa chcem spýtať, či nepredstavujú tieto kontakty zo slovenskými a zahraničnými lobistami bezpečnostné riziko pre Slovenskú republiku. A ďalej sa chcem spýtať, ako často sa stretáva s vládnymi predstaviteľmi cudzích krajín v spoločnosti zástupcov zbrojárskych lobistov. Dámy a páni, budem veľmi zvedavý na odpovede na tieto otázky. Ďakujem za pozornosť.
Laurenčík, Milan, podpredseda NR SR (2022-03-18):
Jedna faktická poznámka na vaše vystúpenie. Pán poslanec Ondrej Dostál, nech sa páči.
Kaník, Ľudovít, poslanec NR SR (2012-08-02):
Ďakujem. Pani poslankyňa, som rád, že sa vám páči, že sa usmievam, ale je ťažko sa neusmievať, keď vás človek počúva, pretože vy tak dokonale miešate hrušky s jablkami, že to málokedy človek uvidí. Viete, váš šéf, pán premiér, je iluzionista, lebo ten si navymýšľa, čo len chce, a vyťahuje z klobúka podľa potreby, a vy ste rozprávkarka a naozaj kúzelníčka, lebo naozaj to, čo vy poviete a aké bájky si navymýšľate, to treba zapísať a potom zopakovať. Najkrajšia bájka, ktorou ste nás obšťastnila a vytrvalo viackrát ste to zopakovala, je tá bájka, ako pán Brocka zvýšil pozmeňovacím návrhom výšku odvodov do druhého piliera zo 6 na 9 % v parlamente. Tak mne ako predkladateľovi zákona, ktorý do vlády som prichádzal s 9 %, a to dávno a nikdy to nebolo ináč, tak to naozaj musí byť na smiech. Kde vy chodíte na takéto hlúposti? – ináč to nemôžem nazvať. Veci, ktoré sa nikdy nestali a vy ich s takou presvedčivosťou tuto hovoríte, ako keby ste to zažili na vlastnej koži, ale keďže sa nikdy nestali, tak naozaj, no, rozprávkari, iluzionisti. A čo to znamená, keď sa stretne kúzelník, rozprávkar, iluzionista, čarodejník, no je to cirkus. A toto tu máme v tejto Národnej rade teraz. Druhá taká veľmi zaujímavá rozprávka, ktorú máte, zdieľate ju spolu s pánom predsedom, pánom premiérom Ficom, je o tom, že švajčiarske dôchodky sa sľubovali v reklamnej kampani. Švajčiarske dôchodky sľubovala jedna z DSS-iek vo svojej súkromnej reklame, ktorá nemala nič spoločné s čímkoľvek, čo robila vláda. Vy to bez problémov spletiete dohromady. Ďalším veciam sa budem venovať vo vystúpení, lebo na vaše prekrúcanie je... (Prerušenie vystúpenia časomerom.)
J. Richter, poslanec: (2008-12-02):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 1057 z 22. októbra tohto roku pridelila vládny návrh zákona o cestnej premávke a o zmene a doplnení niektorých zákonov pod tlačou 782 na prerokovanie týmto výborom: Ústavnoprávnemu výboru Národnej rady, Výboru Národnej rady pre financie, rozpočet a menu, výboru pre hospodársku politiku, výboru pre pôdohospodárstvo, životné prostredie a ochranu prírody, Výboru Národnej rady pre verejnú správu a regionálny rozvoj a Výboru Národnej rady Slovenskej republiky pre obranu a bezpečnosť ako gestorskému výboru. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona v zmysle zákona o rokovacom poriadku Národnej rady Slovenskej republiky. Výbor Národnej rady Slovenskej republiky pre financie, rozpočet a menu prerokoval vládny návrh zákona o cestnej premávke a o zmene a doplnení niektorých zákonov dňa 19. novembra 2008. Neschválil predložený návrh uznesenia v súlade s § 52 ods. 4 zákona č. 350/1996 Z. z. o rokovacom poriadku Národnej rady v znení neskorších predpisov, nakoľko za predložený návrh nehlasovala nadpolovičná väčšina prítomných poslancov. Z celkového počtu 13 poslancov výboru boli prítomní desiati. Za návrh predmetného uznesenia hlasovalo 5 poslancov a zdržalo sa hlasovania 5 poslancov. Ostatné výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkami, ktoré máte uvedené v spoločnej správe pod bodmi 1 až 11. Gestorský výbor odporúča o pozmeňujúcich a doplňujúcich návrhoch hlasovať takto, o bodoch 1 až 11 spoločne a tieto schváliť. Gestorský výbor na základe stanovísk výborov k vládnemu návrhu zákona o cestnej premávke a o zmene a doplnení niektorých zákonov vyjadrených v ich uzneseniach uvedených pod bodov III tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky k vládnemu návrhu zákona o cestnej premávke a o zmene a doplnení niektorých zákonov (tlač 782) v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 215 na svojej 48. schôdzi. Prosím, pán predseda, otvorte rozpravu k tomuto návrhu.
Brocka, Július, poslanec NR SR (2012-12-14):
Pán poslanec Chren, chcem vám povedať, že sme svedkami v tejto rozprave takého čara nechceného, že schvaľovali sme zákon o štátnom rozpočte, ktorým verejnosti odkazujeme, že sa musia uťahovať opasky každému takmer, lebo je vážna situácia, je kríza. Ale na druhej strane hneď nato sme hlasovali o tejto lúpeži desaťročia v skrátenom konaní. To je zvláštny paradox. A dnes sme svedkami ďalšieho čara nechceného, že odišiel minister Malatinský, ten, ktorý sem priniesol ten návrh, ktorým sa má realizovať tá lúpež desaťročia, a nahradil ho minister životného prostredia, náš spojenec, ten, ktorý má chrániť obnoviteľné zdroje. Nie je to zaujímavé? Chcem sa spýtať, Malatinský odišiel alebo odstúpil, pani podpredsedníčka? Lebo ak by platilo to druhé, že odstúpil, mohlo by to byť znakom, že ten návrh zákona už nemusíme prerokúvať a potom teda by sme mohli pokračovať iným bodom programu. Dobre som tomu rozumel?
Laššáková, Jana, podpredsedníčka NR SR (2013-06-21):
Prosím, prezentujme sa a hlasujeme. (Hlasovanie.) Prítomných 128 poslancov, za návrh hlasovalo 78 poslancov, proti boli 5, zdržalo sa 45 poslancov. Konštatujem, že sme návrh zo spoločnej správy schválili. Nech sa páči, pán spravodajca, uvádzajte ďalšie hlasovania.
Blanár, Juraj, podpredseda NR SR (2021-10-26):
Ďakujem. Teraz dávam slovo spoločnému spravodajcovi z výboru pre hospodárske záležitosti pánovi poslancovi Radovanovi Kazdovi, aby informoval Národnú radu o výsledku prerokovania tohto návrhu vo výbore. Nech sa páči, pán spravodajca, máte slovo.
Hort, Milan, podpredseda NR SR (2011-09-09):
Pán poslanec, ako ste si iste všimli, skončila pätnásta hodina. A chcel by som sa vás spýtať, či ste schopný dokončiť svoj prejav do nejakých dvoch, troch minút, čo si myslím, že... (Prerušenie predsedajúceho vystupujúcim.)
Paška, Pavol, predseda NR SR (2014-11-10):
Faktické poznámky majú ôsmi páni poslanci. Končím možnosť sa prihlásiť s faktickými. Pán poslanec Hraško.
Pellegrini, Peter, podpredseda NR SR (2020-07-07):
Ďakujem veľmi pekne. Ešte pred tým, ako otvorím rozpravu, chcem upozorniť panie poslankyne a pánov poslancov, že platí odporúčanie, že netreba nosiť rúško v rokovacej sále, ak ste od seba vzdialení dva metre. Tak poprosím tých poslancov, ktorí nie sú od seba vzdialení dva metre, aby si rúško opäť na svoju tvár nasadili. Otváram rozpravu o tomto bode programu. Do rozpravy som dostal jednu písomnú prihlášku. Ako jediný písomný do rozpravy je prihlásený pán poslanec Richard Raši. Nech sa páči, po jeho vystúpení umožním prihlásiť sa do rozpravy ústne. Nech sa páči, pán poslanec Raši, máte slovo.
Sárközy, Irén, poslankyňa NR SR (2019-05-13):
Pán predsedajúci, prosím, dajte hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, výboru pre sociálne veci, výboru pre zdravotníctvo a výboru pre ľudské práva a národnostné menšiny, ďalej že za gestorský výbor určuje ústavnoprávny výbor s tým, aby výbory prerokovali vládny návrh zákona v druhom čítaní do 17. júna 2019 a v gestorskom výbore do 18. júna.
Figeľ, Ján, podpredseda NR SR (2015-05-05):
Nech sa páči, Jozef. Moment, tam ešte bola faktická. Jozef Viskupič, nemali ste faktickú? (Reakcia z pléna.) Pán minister, chcete reagovať? Pán Viskupič, máte slovo, nech sa páči.
Kamenický, Ladislav, poslanec NR SR (2015-11-19):
Ďakujem. Vážený pán poslanec Kollár, musím veľmi oceniť, že ste konečne vrátili túto diskusiu do odbornej roviny, ktorú som tu počas včerajšieho celého dňa nejako nepozoroval. Veľa vecí bolo spolitizovaných. Ocenili ste aj ekonomické výsledky, ktoré táto vláda dosiahla. Korektne ste spomenuli aj medzinárodné hodnotenia rozpočtu. Súhlasím s tým, že nás čakajú turbulentné časy a treba sa na toto pripraviť. Ale určite sa budeme líšiť v tom základnom pohľade na svet, to je, to sú tie dva základné pohľady, kde teda ja si myslím, že nielen tá absolútna efektivita je dôležitá, ale aj dosiahnutie určitého sociálneho zmieru. Tejto vláde sa na jednej strane podarilo dosiahnuť veľmi dobré ekonomické výsledky, ale na druhej strane aj udržať ten sociálny zmier. To vlastne smerovanie tých výdavkov je jasné, že vy budete mať iný podľa na to, ako sociálnodemokratická vláda, ale musím podotknúť, že samozrejme môžeme sa prikryť len perinou, na ktorú máme. Čo sa týka, súhlasím aj v tom, že je veľmi škodlivá likvidácia strednej vrstvy obyvateľstva, ale zároveň si myslím, a to ako bez akejkoľvek ideológie, že práve globálny kapitalizmus dospel ekonomiku svetovú k tomu, že tá stredná vrstva nám mizne. Čiže čo sa týka vašich eurovratiek, musím povedať, zase je to nejaký spôsob, ako nejakým spôsobom uľahčiť tomu, tým nízkopríjmovým skupinám a my máme ten pohľad zase nejaký iný, my sme tu už vlastne zrealizovali. Takže potom, keď budete pri vláde, tak, nech sa páči. Ďakujem.
Pellegrini, Peter, predseda NR SR (2023-12-19):
Pán poslanec Vančo.
Danko, Andrej, predseda NR SR (2016-10-14):
Ďakujem. Chce pán poslanec reagovať? Nie, nehlási sa. Poprosím, do rozpravy je prihlásený pán poslanec posledný, pán poslanec Eugen Jurzyca.
Kremský, Peter, poslanec NR SR (2022-12-21):
Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona vo výboroch Národnej rady Slovenskej republiky v druhom čítaní. Výbor Národnej rady pre financie a rozpočet ako gestorský výbor podáva Národnej rady, Národnej rade Slovenskej republiky túto spoločnú správu výborov Národnej rady o prerokovaní vyššie uvedeného vládneho návrhu zákona. Národná rada uznesením č. 1933 z 20. decembra 2022 pridelila vládny návrh zákona týmto výborom Národnej rady: výboru pre financie a rozpočet, ústavnoprávnemu výboru, výboru pre hospodárske záležitosti. Určila zároveň výbor pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory Národnej rady tieto stanoviská: odporúčanie pre Národnú radu návrh schváliť Výbor Národnej rady pre hospodárske záležitosti, výbor pre financie a rozpočet. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi Ústavnoprávny výbor Národnej rady. Z uznesenia výboru uvedeného pod bodom III tejto spoločnej správy, čiže ústavnoprávneho výboru, vyplývajú tieto pozmeňujúce a doplňujúce návrhy uvedené pod bodom IV. Toto asi nemusím čítať, pán predsedajúci, že? Tie sú uvedené v spoločnej správe. Gestorský výbor na základe stanovísk výborov odporúča Národnej rade vládny návrh zákona schváliť. Spoločná správa výborov bola schválená uznesením gestorského výboru č. 422 z 21. decembra 2022. Týmto uznesením výbor zároveň poveril spoločného spravodajcu Petra Kremského, aby na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Ďakujem, pán predsedajúci, skončil som. Otvorte, prosím, rozpravu.
Grendel, Gábor, podpredseda NR SR (2021-11-11):
Ešte raz. (Ruch v sále.) Kolegovia, poprosím vás. (Zaznenie gongu. Reakcie z pléna.) Nevykrikujte, kolegovia. (Reakcie z pléna.)
Kolíková, Mária, ministerka spravodlivosti SR (2021-12-14):
Ďakujem veľmi pekne, pán predsedajúci, za slovo. Vážené panie poslankyne, vážení páni poslanci, dovolím si uviesť vládny návrh zákona, ktorým je novela Obchodného zákonníka. Riešime ňou možnosť pre obchodné spoločnosti, ktoré boli vymazané v rámci tzv. čistenia Obchodného registra, keďže je dôležité, aby sme mali v Obchodnom registri zapísané spoločnosti, ktoré reálne vykonávajú podnikateľskú činnosť. Nie sú to mŕtve subjekty, ktoré sú zneužívané často na nekalé praktiky v rámci obchodovania. Zamerali sme sa v zmysle novely Obchodného zákonníka, ktorý prijala predchádzajúca vláda, tak sme realizovali tieto opatrenia na súdoch a v rámci nich došlo k výmazu aj spoločností, ktoré napriek tomu, že si nesplnili základné podmienky a boli k tomu vyzvaní v Obchodnom vestníku, tak boli vymazané, ale realizujú podnikateľskú činnosť. Majú zamestnancov, majú majetok a chceme im dať možnosť, aby sa opätovne zapísali s tým, že si splnia všetky povinnosti, ktoré im vyplývajú z platnej právnej úpravy. Osobitne povinnosť premeny slovenskej koruny na eurá, ktoré súvisia s ich vkladom. Je tu priestor vlastne na to touto právnou úpravou, aby do 31. januára si takéto povinnosti splnili a rozbehli konanie, na základe ktorého budú potom opätovne zapísané. Dovoľujem si vás požiadať o podporu tohto návrhu zákona.
Matovič, Igor, poslanec NR SR (2012-09-13):
Vážený pán predseda, milé dámy, milí páni, vážený pán minister, neviem, či má zmysel opakovať to, čo tu už dnes ixkrát bolo povedané a lepšie povedané. Ja si myslím, že nemá veľký zmysel. A musím povedať, že s mnohými, s mnohými naozaj i argumentmi a s absolútnou väčšinou argumentov proti tejto zmene osobne súhlasím, lebo naozaj si nemyslím, že je správne v situácii, v ktorej sa Slovensko nachádza, znepríjemňovať život zamestnávateľom. Nuž a to by bolo k obsahu zákonníka. No a potom iba také možno dve rečnícke otázky. Že neviem, či ste si uvedomili, že dnes je taká zvláštna situácia, že SMER ide meniť Zákonník práce, ktorý vlastne presne pred štrnástimi mesiacmi pomohol prijať. Lebo pred štrnástimi mesiacmi, 13. 7. 2011 my štyria sme odmietli hlasovať za Zákonník práce, a vtedy stačilo, aby SMER vytiahol karty. Ja som ešte tuto odchádzal, si to presne pamätám a ukazoval som, vytiahnite karty. Ale vtedy ste sa, neviem z akých dôvodov, alebo či to bol nejaký biznis za tým, rozhodli karty ponechať v hlasovacích zariadeniach. A vtedy v podstate de facto SMER umožnil, aby tento Zákonník práce bol prijatý. Dnes po štrnástich mesiacoch tým pádom idete opravovať svoje vlastné dielo. Nehnevajte sa, ale je to naozaj tak. Je to úsmevné, ale je to naozaj tak. A čo sa týka pravice, tak to mi tiež trošku pripadá také úsmevné, lebo takto pred rokom, ak by sa štyri pravicové strany správali zodpovedne, tak dnes by nám nevládol Robert Fico a dnes by sme tu nemuseli bojovať, alebo zástupcovia pravicových strán by nemuseli bojovať proti zlej novele Zákonníka práce z dielne Roberta Fica. To je všetko, čo som chcel na túto tému povedať.
P. Hrušovský, podpredseda NR SR: (2002-05-22):
(Hlasovanie.) Prítomných je 115 poslancov, za 106, zdržali sa 3, nehlasovalo 6. Návrh sme schválili. Páni poslanci, pristúpime k hlasovaniu o ďalšom bode programu. Prosím pána poslanca Farkasa, aby ako predseda výboru pre financie, rozpočet a menu uvádzal návrh na hlasovanie o návrhu poslancov Mesiarika a Rusnáka na vydanie zákona, ktorým sa mení a dopĺňa zákon č. 586/2001 Z. z. o štátnom rozpočte na rok 2002 .
Zmajkovičová, Renáta, podpredsedníčka NR SR (2012-09-27):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Jeden poslanec. Pán poslanec Novotný. Uzatváram možnosť prihlásiť sa do rozpravy. Nech sa páči, pán poslanec, máte slovo.
Blanár, Juraj, podpredseda NR SR (2022-11-09):
Čiže mám tomu rozumieť, na riadnej schôdzi, ktorá bude?
Krajkovič, Mikuláš, poslanec NR SR (2017-03-23):
Vážený pán podpredseda, predseda Národnej rady Slovenskej republiky rozhodnutím č. 449 z 28. februára 2017 pridelil návrh na vyslovenie súhlasu Národnej rady Slovenskej republiky s Dodatkami k Protokolu o perzistentných organických látkach z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979, je to tlač 427, na prerokovane Výboru Národnej rady Slovenskej republiky... (Sústavný ruch v sále. Prerušenie vystúpenia predsedajúcim.)
Tomanová, Viera, poslankyňa NR SR (2010-12-01):
Viete, veľmi ťažko je reagovať na tú znôšku, ktorá tu odznela, ale nedá mi, aby som nereagovala na pána Matoviča, keď vykrikoval o tom, že čo všetko urobili, predĺžili materskú a podobne. Navrhujete. Ja to kvitujem, každý máme inú cestu, ale ja len pripomeniem, zaviedli sme príplatok pri príspevku pri narodení dieťaťa, nové sociálne dávky pre zárobkovo činných rodičov detí do troch rokov veku, príplatok k prídavku na dieťa pre nepracujúcich rodičov, napr. invalidných rodičov, ktorí nemali, nový valorizačný mechanizmus na prídavok na dieťa, zvýšenie prídavku na dieťa, razantné, nový zákon o rodičovskom príspevku pre tú istú kategóriu žien, pre ktoré vy predlžujete materskú, sme zvýšili rodičovský príspevok na minimálnu mzdu. Taktiež sme pripravili ďalšie právne predpisy, zákon o peňažných príspevkoch na kompenzáciu, kde sme riešili problémy občanov so zdravotným postihnutím, rozšírili sme okruh poistencov štátu o poberateľky materského, čiže vlastne sme pomohli mamičkám tak, aby sme uzatvorili ten kolotoč, že vypadávali zo systému, osobných asistentov, úprava započítavania rodičovskej dovolenky pre nárok na dávku v nezamestnanosti a podobne. A pokiaľ ide, pán Kaník, na vaše reakcie, nedá mi, aby som nepovedala, že sme odstránili aj veci, ktoré sa týkali práve, a ktoré ste vy v reforme robili zle. Upravovali sme a poviem nie málo, od 3,5 mil. sme zlepšovali hospodárenie Sociálnej poisťovne až do 10,9 mil. ročne legislatívnymi úpravami. Vaše likvidačné snahy o likvidáciu invalidov, o likvidáciu viacdetných rodín v rámci hmotnej núdze, toto všetko sme vyriešili. Pán Poliačik, prosím vás, nehovorte tu nezmysly a naučte sa niečo o sociálnom zabezpečení.
P. Frešo, poslanec: (2009-06-16):
Prvým je návrh uznesenia, ktorým Národná rada Slovenskej republiky odporučí vláde Slovenskej republiky zrušiť zmluvu o predaji emisných kvót. Druhým bodom, ktorý navrhujem, je uznesenie, ktorým požiada Národná rada Slovenskej republiky vládu Slovenskej republiky o predloženie správy o realizovaných a plánovaných predajoch emisií, spôsobe výberu kupca a procese uzatvárania zmluvy. Tieto oba návrhy zdôvodňujem tým, že ministerstvo životného prostredia uzavrelo zjavne nevýhodnú zmluvu ohľadne predaja emisií. V tomto prípade je potrebné, aby sa táto zmluva zrušila a aby bola uzavretá zmluva bez sprostredkovateľa priamo medzi vládami ako nákupcami a predajcami. Ten druhý... (Prerušenie vystúpenia časomierou).
Bilčík, Vladimír, poslanec Európskeho parlamentu (2021-06-18):
Ďakujem veľmi pekne a veľmi si vážim aj, že ste tu zostali v takomto hojnom počte, nemáme tu presilovku a ďakujeme pekne za tie postrehy aj otázky. K pani poslankyni Pleštinskej, k tým eurofondom, to je Achillova päta každej vlády, ktorá tu bola od vstupu do Európskej únie. Čo vám viem sľúbiť, je, že monitorovacia misia, ktorá vlastne vznikla po vraždách Jána Kuciaka a Martiny Kušnírovej sa ako odložená misia konečne chystá na jeseň na Slovensku, dúfam, že nám pandemická situácia dovolí a budeme sa pýtať práve na tento problém. Ja myslím, že tá loptička je hlavne tu doma v tých procesoch. Ale určite je to téma, ktorú všetci pozorne sledujeme a budem sa rád o nej baviť aj v súvislosti s Konferenciou o budúcnosti Európy. Pán poslanec Kmec, ja si myslím, že Slovensko vyslalo inak dobrý signál tým, že Konferencia o budúcnosti Európy dostala pozornosť od najvyšších ústavných činiteľov. Súhlasím, že potrebujeme spraviť viacej a potrebujeme spraviť viacej hlavne v nadchádzajúcich týždňoch a mesiacoch medzi tými plenárnymi zasadnutiami v Štrasburgu, v teréne medzi ľuďmi. Opäť dúfam, že nám to pandemická situácia dovolí, ale ja si myslím, že zatiaľ Slovensko sa postavilo k tejto téme veľmi aktívne, veľmi konštruktívne a ukazujeme, že naozaj nám na tom európskom projekte záleží, a to si myslím, že je, že je dôležitý signál. K Tomášovi Valáškovi len jedna vec, k tej migrácii. Je Slovensko pripravené urobiť niečo iné ako v 2015 – 2016? To je zásadná otázka. Ale budeme mať o tom debatu v deviatich pracovných skupinách na Konferencii o budúcnosti Európy, toto bude veľká téma, určite nie jedna. Vieme všetci, že potrebujeme ix projektov dokončiť. Možno na ich dokončenie potrebujeme niektoré nové nástroje, a to je práve to, čo by mala priniesť táto konferencia a potom povedať, že ako teda tie nástroje vieme zrealizovať aj v praxi. Posledná vec, pán Čepček, nemyslím si, že Matićova spáva je najdôležitejšia vec budúci týždeň v pléne. Nechystám sa hlasovať proti nej. A, pán Šefčík, myslím si, že dnes najväčší problém Slovenska je zaočkovať dostatočný počet ľudí. To je najväčší problém... (Prerušenie vystúpenia časomerom.)
Žitňanská, Jana, poslankyňa NR SR (2012-04-04):
Sľubujem. (Potlesk.)
Bugár, Béla, podpredseda NR SR (2018-11-28):
Na vystúpenie pána poslanca s faktickými poznámkami ôsmi, ak dobre vidím. Skúste mi ukázať, deviati, končím možnosť sa prihlásiť. Pán poslanec Klus bol posledný. Takže, pán poslanec Pčolinský, nech sa páči.
Ďuriš Nicholsonová, Lucia, podpredsedníčka NR SR (2018-02-06):
Ďakujem pekne. Otváram rozpravu. Písomne som nedostala žiadnu prihlášku do rozpravy. Otváram teraz možnosť prihlásiť sa ústne. Končím možnosť prihlásiť sa do rozpravy. Neprihlásil sa nikto, tak teda vyhlasujem všeobecnú rozpravu k tomuto bodu za skončenú. Predpokladám, že nie je o čom ani v záverečnom slove. Prerušujem rokovanie o tomto bode programu. V rokovaní 26. schôdze budeme pokračovať teraz návrhom na vymenovanie viceguvernéra Národnej banky Slovenska . Návrh vlády má parlamentnú tlač 803. Odovzdávam slovo pánovi ministrovi financií, aby predmetný návrh vlády uviedol. Nech sa páči.
A. Belousovová, podpredsedníčka NR SR: (2008-09-17):
Navrhnutý gestorsky výbor, výbor pre sociálne veci a bývanie, určil ako spravodajkyňu k tomuto návrhu zákona pani poslankyňu Janu Vaľovú. Nech sa páči, pani poslankyňa, máte slovo.
Hatráková, Katarína, poslankyňa NR SR (2022-09-21):
Ja len teda poslednú vetu, že nadväzuje to na ten, na moju novelu zákona o prípustnosti prevzatia a držania v zdravotníckom zariadení, takže hovoríme v tejto chvíli o dvoch návrhoch zákona s účinnosťou od 1. januára 2023, a teda prosím v tomto zmysle o podporu. Ďakujem pekne.
Kotleba, Marian, poslanec NR SR (2022-03-30):
Vážený pán podpredseda, vážený pán, chcel som povedať že minister, ale ten tu nie, samozrejme, škoda, vážené kolegyne, vážení kolegovia, ja si dovolím pánovi Mikulcovi pripomenúť trošku iné veci, pretože verím tomu, že ostatní poslanci po mne sa budú zaoberať tým... (Prerušenie vystúpenia predsedajúcim.)
Kuffa, Štefan, poslanec NR SR (2015-05-06):
No tá juvenilná justícia nie je strašiakom, ale, žiaľ, v mnohých prípadoch aj reálnou praxou. A to neznamená, že tá životná úroveň možno takého Nórska, že to vytvára to ideálne šťastie. Švajčiarsko, si myslím, že patrí ku krajinám, ktorá je, by som povedal, ešte na vyššej úrovni, jedna z najvyšších životných úrovní a cez to všetko štatisticky vo Švajčiarsku je spáchaných najviac sebevrážd. To znamená, že nielen ten blahobyt a to dobro, ale aj ten pocit šťastia. A myslím si, že keď sme rokovali raz o rokovacom poriadku, tak jeden z kolegov tuná spomenul, že v podstate k životnej úrovni patrí aj ten pocit šťastia, lebo ty môžeš mať všetko bohatstvo aj neviem, čo všetko, ale keď nemáš šťastie, tak v podstate, tak aká je tá tvoja úroveň? Tak živoríš a môžeš byť boháčom obrovským. To podnetné prostredie, ja s tým veľmi nesúhlasím, že to je to ideálne, čo vytvára vhodné podmienky pre výchovu ako v rodine, lebo keď je deviantné prostredie, aj to je podnetné prostredie. A cez to všetko takéto deviantné prostredie vychováva, ja neviem, gamblerov, vrahov, zlodejov, alkoholikov a podobne, takže to nestačí. Ale ten otec a matka, to sú tie piliere, ktoré vytvárajú naozaj ten pocit bezpečia, ktorý tuná každé toto dieťa potrebuje. A možno aj medzi nami kolegami, tak iste sa nájdu kolegovia, ktorí vyrastali aj v neúplnej rodine, možno rodičia sa rozviedli. Ja som mal to veľké šťastie a musím povedať, že veľké šťastie, že patrím k tým 57 % tých rodín, naši rodičia sa nerozviedli a už sa ani nerozvedú, lebo už sa ani nedá, tak som šťastný, že, a chcem aj poďakovať svojim rodičom, že naozaj dokázali, aj keď veľakrát aj s krízami, aj s ťažkosťami, ale zotrvali v láske a dokázali to tou nerozlučiteľnosťou.
Čislák, Viliam, minister zdravotníctva SR (2015-10-07):
Ďakujem pekne. Vážený pán predseda, vážené panie poslankyne, vážení páni poslanci, predmetom úpravy predloženého návrhu zákona je odstránenie transpozičných nedostatkov súvisiacich so smernicou 2004/23 Európskej smernice a Európskeho parlamentu a Rady ustanovujúcou normy kvality a bezpečnosti pri darovaní, odoberaní, testovaní, spracovaní, konzervovaní, skladovaní a distribúcii ľudských tkanív a buniek, a to vo vzťahu k výkonu inšpekcie tkanivových zariadení. Ďalej sa riešia niektoré problémy aplikačnej praxe, predovšetkým zavádza sa povinný systém kvality pre tkanivové zariadenia, upravujú sa povinnosti poskytovateľov zdravotnej starostlivosti vo vzťahu k zabezpečeniu poskytovania zdravotnej starostlivosti pri preprave dieťaťa transportným inkubátorom a pri preprave dieťaťa, ktorému zlyhávajú základné životné funkcie, ktoré bezprostredne ohrozujú jeho život, medzi zdravotníckymi zariadeniami ústavnej zdravotnej starostlivosti. Upravuje sa poskytovanie zdravotnej starostlivosti pri udalostiach s hromadným postihnutím osôb a s tým súvisiace povinnosti operačného strediska ambulancií záchrannej zdravotnej služby. Pre administratívnu náročnosť platnej právnej úpravy sa ustanovuje, že medzinárodnú klasifikáciu chorôb bude zverejňovať Ministerstvo zdravotníctva Slovenskej republiky na svojom webovom sídle. Predmetom úpravy vládneho návrhu zákona je aj stanovenie minimálnej výšky základnej zložky mzdy pre vymedzenú skupinu zdravotníckych pracovníkov, ktorí pracujú u takého poskytovateľa zdravotnej starostlivosti, ktorý prevádzkuje zariadenie ústavnej zdravotnej starostlivosti, alebo poskytovateľa, ktorý prevádzkuje ambulanciu záchrannej zdravotnej služby. Ďakujem pekne za pozornosť.
Paška, Pavol, predseda NR SR (2014-11-09):
Pani poslankyňa Tomanová.
Laššáková, Jana, podpredsedníčka NR SR (2012-12-17):
Pán poslanec Madej, nech sa páči, odpoveď.
A. Belousovová, podpredsedníčka NR SR: (2008-02-14):
Ďalšiu otázku položil pán poslanec Iván Farkas a položil ju ministrovi výstavby a regionálneho rozvoja Slovenskej republiky pánovi Mariánovi Januškovi. Otázka znie: „Pán minister, prečo ste v mene vlády Slovenskej republiky stiahli z rokovania Národnej rady Slovenskej republiky vládny návrh zákona o podpore regionálneho rozvoja?“ Nech sa páči, pán minister. (Hlasy z pléna.) Pán poslanec Farkas tu nie je? Aha, pardon, pán minister, ospravedlňujem sa. Ďalšiu otázku položil pán poslanec Viliam Jasaň, ten tu je? Ďakujem. Otázku položil pánovi ministrovi vnútra Slovenskej republiky a podpredsedovi vlády Slovenskej republiky pánovi Robertovi Kaliňákovi. Otázka znie: „Vážený pán minister, veľmi často počúvam, že sa nevenujete PZ a že v polícii údajne chýba disciplína. Môžete, prosím vás, k týmto podľa mňa pseudonázorom povedať váš názor?“ Nech sa páči, pán minister, odpovedajte, čiže pána ministra Kaliňáka zastúpi pán minister obrany. Nech sa páči, pán minister.
Glváč, Martin, minister obrany SR (2015-11-12):
Ďakujem veľmi pekne. Predkladám vám na prerokovanie vládny návrh zákona o dobrovoľnej vojenskej príprave a o zmene a doplnení niektorých zákonov. Cieľom tohto predloženého návrhu zákona je vytvorenie právneho prostredia, v ktorom sa občanom Slovenskej republiky umožní v rámci dobrovoľnej vojenskej prípravy absolvovať vojenský výcvik a v stave bezpečnosti sa tak pripraviť na prípadnú obranu Slovenskej republiky. Súčasťou návrhu zákona je zmena právnej úpravy použitia aktívnych záloh tak, aby mohli byť použité aj v stave bezpečnosti pri vyplnení úloh ozbrojených síl Slovenskej republiky. Ďakujem všetkým, ktorí aktívne debatovali s nami v čase prípravy tohto zákona, a s pripomienkami k vládnemu návrhu zákona, ktoré sú uvedené v spoločnej správe, súhlasím. Ďakujem.
Šeliga, Juraj, podpredseda NR SR (2020-06-03):
Ďakujem. Tri faktické. Pani poslankyňa Cigániková ako prvá.
Bíreš, Jozef, dočasne poverený minister pôdohospodárstva a rozvoja vidieka SR (2023-06-22):
Ďakujem, pán predseda. Vážený pán poslanec, ďakujem za túto otázku. Bolo to v období, keď som nebol ministrom. Takže budem len konštatovať to, čo mi chronologicky kolegovia pripravili. Vzhľadom k tomu, že mi bola otázka položená päťkrát, nie mne, ale predchodcom, budem odpovedať naraz na všetky otázky. Dovolím si vám pripomenúť, že na predmetnú osobu sa opakovane pýtate nielen prostredníctvom otázok položených 9. 2., 16. 2., 16. 3., 23. 3., 30. 3. ´23, ale aj prostredníctvom interpelácie. Na každú jednu otázku som vám rozsiahlo odpovedal, znovu nie ja, aj s definíciami a väzbami tých pracovných predpisov, ktorými sa PPA musí riadiť. Vo svojej odpovedi zo dňa 23. 3. ´23 som uviedol, že vo vyššom záujme, teda v záujme nielen PPA, ale aj iných zložiek štátu bolo potrebné zistiť dôvod neuvedenia týchto informácií, a to vyžaduje čas. Zároveň opakovane poukazujem na skutočnosti, ktoré ale odmietate zjavne pripustiť sledujúc vaše otázky, a to, že na pracovnej pozícii Juraja K. nemohlo dôjsť k žiadnemu, ani zdanlivému konfliktu záujmov vo veci bývalého zamestnania, ktoré nebolo uvedené v dotazníku. Neuvedenie úplných údajov v dotazníku PPA nie je sám o sebe legálny dôvod na výpoveď v zmysle zákona o štátnej službe. Bolo vo vyššom záujme potrebné jednoznačne preukázať, či svojou činnosťou potvrdí alebo vylúči prípadné väzby na osobe, na osoby stíhané v kauze Dobytkár a žiadne takéto väzby, ani prípadné, neboli preukázané. Ukončenie pracovného pomeru musí byť dôvodné, zákonné a pracovný pomer neskončil z dôvodu konfliktov záujmov, lebo neexistoval, ale bolo aplikované ustanovenie § 61 ods. 5 zákona o štátnej službe. Bolo vykonané skúmanie postupu kompetentnými autoritami a disponujem výrokom, že v danom prípade a čase neexistoval riadny a legálny dôvod na aktiváciu mimoriadnych opatrení spojených s rizikom prípadného potenciálneho konfliktu záujmov, medzi ktoré patrí aj ukončenie pracovnoprávneho pomeru, preradenie na inú pozíciu a podobne. Ďakujem, pán poslanec, za pozornosť. A odpovedal som, hovorím, historicky, takže berte to tak.
Bugár, Béla, podpredseda NR SR (2010-08-11):
Ďakujem pekne, pán spravodajca. Otváram rozpravu o tomto bode programu. Chcem vás informovať, že som žiadnu písomnú prihlášku do rozpravy nedostal, a preto sa pýtam, kto sa hlási do rozpravy ústne? Traja páni poslanci. Končím možnosť sa prihlásiť ústne do rozpravy. Pán poslanec Burian, nech sa páči, máte slovo.
Matovič, Igor, poslanec NR SR (2017-02-08):
... tak by som takisto aj ja chcel sa vyjadriť k danej veci. Myslím si, že je nedôstojné od vedenia Národnej rady, či od vás pán Bugár alebo Andrej Danko, že používate dopredu ospravedlnenie na čas, ktorý bol hodinu predtým, ako bola tlačová konferencia, používate... (Prerušenie vystúpenia predsedajúcim.)
Bugár, Béla, podpredseda NR SR (2017-02-02):
Prezentujme sa a hlasujeme. (Hlasovanie.) Prítomných 143 poslancov, za 51, proti 60, zdržalo sa 32 poslancov. Taktiež sme tento návrh neschválili.
Grendel, Gábor, podpredseda NR SR (2022-06-16):
Môžme ísť na ďalšiu otázku, ktorú položil pán poslanec Vojtech Tóth podpredsedníčke vlády a ministerke investícií, regionálneho rozvoja a informatizácie Veronike Remišovej, a otázka znie: „V akom stave je príprava čerpania nového programového obdobia? Kedy vyjdú prvé výzvy?“ Odpoveď poskytne namiesto pani podpredsedníčky pán minister zdravotníctva.
Kollár, Boris, predseda NR SR (2022-09-20):
Vážené pani poslankyne, vážení páni poslanci, prosím, aby ste zaujali všetci svoje miesta v rokovacej sále. Vidím, že už ste zaujali. Minulý týždeň v stredu 14. septembra bol začiatok 72. schôdze Národnej rady Slovenskej republiky odložený na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 72. schôdzi Národnej rady. Prosím, aby sme prezentovali, zistili, či sme schopní sa uznášať (Prezentácia.) Prítomných 117 poslancov. Niektorí aj hlasovali za, takže zisťujem, že je prítomných 117 poslancov. Teda Národná rada je uznášaniaschopná. Na 72. schôdzi Národnej rady budú overovateľmi poslanci Peter Dobeš a Jana Vaľová. Náhradníkmi budú poslankyne: pani poslankyňa Lucia Drábiková a pani poslankyňa Magdaléna Sulanová. Na dnešnom dni sa nikto neospravedlnil. Návrh schôdze vám bol rozdaný. Skôr ako vám dám slovo, poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádzajú aj správy a materiály príslušných inštitúcií predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu. Na to, aby mohli tieto materiály uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas vyslovili schválením programu ako celku, pokiaľ niekto nepredloží iný návrh. Pristúpime k schvaľovaniu návrhu 72. schôdze. Teraz vás prosím, pani poslankyne, páni poslanci, ktorí ste svoje návrhy na zmenu alebo doplnenie návrhu programu odovzdali písomne pred začatím schôdze, aby ste sa prihlásili a tieto návrhy zákonov predniesli. S prvým procedurálnym návrhom vystúpi pán poslanec Takáč.
Laurenčík, Milan, podpredseda NR SR (2020-12-03):
Pán poslanec Ján Richter.
Hrnčiar, Andrej, podpredseda NR SR (2016-11-28):
Pani podpredsedníčka Nicholsonová.
Bernaťák, Tibor, poslanec NR SR (2018-02-06):
Týmto sme hlasovali o všetkých pozmeňujúcich návrhoch. Pán predsedajúci, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Bugár, Béla, podpredseda NR SR (2016-12-08):
Ďakujem. Pán minister, dnes excelujete, lebo ďalšiu otázku máte od pána poslanca Senka, ale predtým mi dovoľte na balkóne privítať študentov z Filozofickej fakulty Trnavskej univerzity. Buďte vítaní v Národnej rade! (Potlesk.) A teraz, keď ste si už vydýchli, tak poslanec Senko vám položil túto otázku: „Vážený pán minister, verejnosť s veľkou nedočkavosťou očakávala odovzdanie ďalšieho úseku R2 Zvolenská Slatina – Pstruša. Kedy očakávate odovzdanie tohto úseku do života? Aké sú dôvody meškania odovzdania tohto úseku?“ Nech sa páči.